ພວກຜູ້ນຳອົງການອາເປັກ ເລີ້ມປະຊຸມກັນ ທີ່ສິງກະໂປ
ຂ່າວສຳຄັນອື່ນໆ: ທ່ານໂອບາມາ ຮຽກຮ້ອງໃຫ້ ມີການຮ່ວມມືກັບຈີນ, ພົວພັນຫລາຍຂຶ້ນ ກັບເຂດເອເຊັຽ; ໂຄງການອາຫານໂລກ ກ່າວວ່າ ຈະມີຄົນອຶດຢາກ ຫຼາຍກວ່າ 1 ພ
ພວກຜູ້ນຳ ຂອງ 21 ເສຖກິດ ໃນເຂດເອເຊັຽປາຊີຟິກໄດ້ເປີດປະຊຸມ ທີ່ສິງກະໂປໃນວັນເສົາມື້ນີ້ ເພື່ອປຶກສາຫາຣື ກ່ຽວກັບ ການຟື້ນໂຕຄືນຈາກວິກິຕການທາງ ດ້ານການເງິນຂອງໂລກ ແລະການຊຸກຍູ້ການ ຄ້າເສຣີ ພວກຜູ້ນຳຂອງອົງການການຮ່ວມມື ທາງດ້ານເສຖກິດ ໃນເຂດເອເຊັຽປາຊີຟິກຫລື APEC ໄດ້ກ່າວຢ້ຳວ່າ ການຟື້ນໂຕຄືນແມ່ນ ຍັງມີຄວາມບອບບາງຢູ່ ແລະຈຳເປັນ ຕ້ອງ ໄດ້ມີການປະສານງານໃນການດຳເນີນຄວາມ ພະຍາຍາມ ຮ່ວມກັນ ເພື່ອເອົາຊະນະ ການ ຕັ້ງກຳແພງ ກີດກັນການຄ້າແລະຮັກສາຣະ ດັບການເຕີບໂຕໃຫ້ມີຄວາມທຸ່ນທ່ຽງ ທ່ານ BARACK OBAMAໃນການເດີນທາງ ໄປ ຢ້ຽມຢາມເຂດເອເຊັຽ ເທື່ອທຳອິດ ໃນຖານະ ປະທານາທິບໍດີຂອງສະຫະຣັດນັ້ນ ໄດ້ເດີນ ທາງຈາກຍີ່ປຸ່ນ ໄປຮອດສິງກະໂປພາຍໃນບໍ່ເທົ່າໃດຊົ່ວໂມງ ເພື່ອເຂົ້າຮ່ວມ ກອງປະຊຸມ ສຸດຍອດ ຂອງອົງການ APEC ປະທານາທິບໍດີ OBAMA ໄດ້ຖືກໂຈມຕີ ຈາກຜູ້ນຳບາງ ປະເທດ ໃນອົງການ APECໃນວັນເສົາມື້ນີ້ ໂດຍມີການ ກ່າວຫາວ່າ ທ່ານໄດ້ປ່ຽນໃຈ ກ່ຽວກັບການຄ້າເສຣີ ປະທານາທິບໍດີສະຫະ ຣັດ ທ່ານ BARACK OBAMAໄດ້ໃຫ້ຄຳໝັ້ນ ສັນຍາ ທີ່ຈະຮ່ວມມືກັບຈີນ ແລະມີການພົວພັນ ຫລາຍຂຶ້ນ ຂອງສະຫະຣັດໃນເຂດເອເຊັຽ ໃນ ລະຫວ່າງ ການກ່າວຄຳປາສັຍ ຄັ້ງສຳຄັນ ຢູ່ ກຸງໂຕກຽວໃນວັນເສົາມື້ນີ້ ປະທານາທິບໍດີ OBAMA ກ່າວວ່າ ສະຫະຣັດ ບໍ່ໄດ້ຊອກຫາ ຊ່ອງທາງທີ່ຈະປິດລ້ອມຈີນ ແລະ ສະແດງ ຄວາມຊົມເຊີຍ ຕໍ່ການດຳເນີນ ຄວາມພະຍາ ຍາມຂອງຈີນທີ່ຈະເຂົ້າໄປມີ ບົດບາດຫຼາຍ ຂຶ້ນ ໃນເວທີສາກົນ ແຕ່ແນວໃດກໍຕາມ ທ່ານ OBAMAເວົ້າວ່າ ສະຫະຣັດ ຈະບໍ່ຢຸດເຊົາ ໃນການເວົ້າເຖິງ ຄຸນຄ່າທີ່ຕົນຢຶດໝັ້ນ ແລະວ່າການສົນທະນາຫາຣື ກ່ຽວກັບເຣື່ອງ ສິດທິມະນຸດ ສາມາດມີຂຶ້ນໄດ້ ພາຍໃຕ້ຈິດໃຈຂອງການເປັນພາຄີກັນ ໃນການກ່າວເຖິງ ສມັຍທີ່ທ່ານ ຍັງເປັນເດັກນ້ອຍຢູ່ທີ່ອິນໂດເນເຊັຽນັ້ນ ປະທານາທິບໍດີ OBAMA ໄດ້ກ່າວຢ້ຳເຖິງຄວາມ ສັມພັນຂອງສະຫະຣັດ ກັບເຂດເອເຊັຽ ຂະນະທີ່ທ່ານ ເດີນທາງໄປຢ້ຽມຢາມ ຂົງເຂດດັ່ງ ກ່າວເທື່ອທຳອິດ ໃນຖານະ ປະທານາທິບໍດີ ຂອງສະຫະຣັດ ໂຄງການອາຫານໂລກກ່າວວ່າ ນັບເປັນເທື່ອທຳອິດ ໃນປະວັດສາດທີ່ຈຳນວນ ພວກຄົນອຶດຢາກ ຢູ່ໃນທົ່ວໂລກ ຈະກາຍນຶ່ງພັນ ລ້ານຄົນ ໃນປີນີ້ ການມີຜູ້ຄົນ ເປັນຈຳນວນຫຼວງ ຫຼາຍພວມປະເຊີນກັບການຂາດແຄນອາຫານ ໄດ້ ພາໃຫ້ຜແນກການດັ່ງກ່າວ ຂອງສະຫະປະຊາ ຊາດ ຕ້ອງໄດ້ຮ້ອງຂໍ ການຊ່ອຍເຫຼືອ ຈາກສ່ວນ ບຸກຄົນເປັນເທື່ອທຳອິດ ໂຄງການອາຫານໂລກ ໄດ້ເລີ້ມການໂຄສະນາ ຂໍຄວາມຊ່ອຍເຫຼືອທາງ ອິນເຕີແນັດໃນວັນເສົາມື້ນີ້ ເພື່ອຮ້ອງຂໍໃຫ້ປະຊາ ຊົນ 1 ພັນລ້ານຄົນໃນປະເທດ ທີ່ຈະເຣີນແລ້ວ ບໍຣິຈາກເງິນ 1 ໂດລາຕໍ່ອາທິດ ໃຫ້ແກ່ການໂຄ ສະນາປຸກຣະດົມໄດ້ທີ່ www wfp org/1billion ຜູ້ອຳນວຍການ ໂຄງການອາຫານໂລກ ນາງJOSETTE SHEERAN ກ່າວວ່າ ການໃຫ້ຄວາມຊ່ອຍເຫລືອ ເລັກໆນ້ອຍໆ ໃນແຕ່ລະ ອາທິດອາດຈະຊ່ອຍ ປ່ຽນແປງຊີວິດ ຂອງຜູ້ຄົນໄດ້ ນັກຈິຕແພດ ຂອງກອງທັບ ສະຫະຣັດ ທີ່ຖືກກ່າວຫາວ່າໄດ້ຍິງສັງຫານ 13 ຄົນ ທີ່ຄ້າຍ FORT HOOD ໃນຣັດເທັກຊັສ ເມື່ອສັບປະດາແລ້ວອາດເປັນອັມມະພາດແລ້ວ ທະນາຍຄວາມ ຂອງພັນຕຣີ NIDAL MALIK HASANກ່າວໃນມື້ວານນີ້ວ່າ ປາກົດວ່າ ລູກ ຄວາມຂອງລາວ ໄດ້ເປັນອັມມະພາດ ແຕ່ແອວ ລົງໄປຫຼັງຈາກໄດ້ຖືກຍິງ ຫລາຍໆຄັ້ງໂດຍຕຳ ຣວດ ໃນລະຫວ່າງທີ່ ຜູ້ກ່ຽວຍິງປືນເຂົ້າໃສ່ ຜູ້ຄົນທີ່ຄ້າຍ FORT HOOD ທະນາຍເວົ້າວ່າ ນາຍ HASAN ຍັງໄດ້ຮັບບາດເຈັບຢ່າງໜັກ ທີ່ມືຂອງລາວ ທະນາຍຄວາມ ພົລເຮືອນ ຂອງນາຍ HASAN ກ່າວວ່າລາວໄດ້ໄປຢູ່ ກັບນາຍ HASAN ໃນມື້ວັນພະຫັດຜ່ານມາ ທີ່ໂຮງໝໍທະຫານ ໃກ້ໆເມືອງSAN ANTONIO ບ່ອນທີ່ນາຍ HASAN ກຳລັງໄດ້ຮັບ ການປິ່ນປົວ ພະຍາບານໃນເວລານີ້ ເຈົ້າໜ້າທີ່ທະຫານ ໄດ້ປະກາດ ໃນມື້ວັນພະຫັດ ແລ້ວນີ້ວ່າໄດ້ມີການຟ້ອງ ນາຍ HASAN 13 ກະທົງ ກ່ຽວກັບການ ວາງແຜນຂ້າຄົນ ລາວອາດຈະປະເຊີນກັບໂທດປະຫານຊີວິດ ກະຊວງປ້ອງກັນປະເທດ ຂອງອັງກິດເລີ້ມທຳການສືບສວນ ກ່ຽວກັບການກ່າວຫາທີ່ວ່າ ທະຫານອັງກິດໄດ້ທໍຣະມານພົລເຮືອນຊາວອີຣັກ ຣັຖມຸນຕຣີ ຮັບຜິດຊອບ ກ່ຽວກັບ ເຣື່ອງກອງທັບ ຂອງອັງກິດທ່ານ BILL RAMMELL ກ່າວໃນ ມື້ວານນີ້ວ່າ ຕ້ອງໄດ້ມີການສືບສວນຢ່າງເປັນທາງ ການໂດຍປາສຈາກ ການດ່ວນຕັດສິນສລຸບໃດໆ ທັງສິ້ນ ການສືບສວນ ໄດ້ເລີ້ມຂຶ້ນຫລັງຈາກລາຍ ງານຂ່າວ ຂອງໜັງສືພິມ INDEPENDENT ຂອງ ອັງກິດ ໄດ້ໃຫ້ລາຍລະອຽດໃນການກ່າວຫາ ຂອງ ພົລເຮືອນອີຣັກ 30 ກວ່າຄົນ ທີ່ເປັນນັກໂທດ ໃນ ລະຫວ່າງການເຮັດສົງຄາມກໍ່ກະບົດ ຢູ່ໃນອີຣັກ ພົລເຮືອນຈຸນີ້ ກ່າວວ່າຕົນໄດ້ຖືກຂົ່ມຂືນ ທໍຣະມານ ຫລືຈູ່ໂຈມຕີ ຂະນະທີ່ ຖືກຄຸມຂັງໂດຍພວກທະຫານອັງກິດ ໜັງສືພິມສະບັບນີ້ ຍັງໄດ້ອ້າງຄຳເວົ້າ ຂອງພວກພົລເຮືອນທີ່ກ່າວວ່າ ທະຫານອັງກິດ ໄດ້ຮຽນແບບ ການລົງໂທດ ຈາກຮູບພາບ ທີ່ຖ່າຍຢູ່ຄຸກ ABUGHRAIB ຂອງສະຫະຣັດ ໃນນະຄອນຫຼວງແບັກແດັດ ເຈົ້າໜ້າທີ່ອິນເດັຽກ່າວວ່າ ຣົດໄຟຂະບວນນຶ່ງ ທີ່ພວມແລ່ນມຸ່ງໜ້າ ໄປຍັງນະຄອນຫລວງ ນິວເດລີໄດ້ຕົກລາງ ໃນ ພາກຕາເວັນຕົກ ຂອງອິນເດັຽ ເຮັດໃຫ້ມີ ຜູ້ເສັຽ ຊີວິດ ຢ່າງນ້ອຍ 7ຄົນ ແລະໄດ້ຮັບບາດເຈັບ ອີກຈຳນວນນຶ່ງ ໝົດທັງ 15 ຕູ້ ຂອງຂະບວນ ຣົດໄຟ MANDOREXPRESS ໄດ້ຕົກລາງ ໃນຕອນເຊົ້າ ຂອງວັນເສົາ ມື້ນີ້ ຢູ່ນອກເມືອງ JAIPUR ພວກກູ້ພັຍ ໄດ້ໃຊ້ເຄື່ອງຕັດເຫລັກ ເພື່ອຊ່ອຍພວກຜູ້ໂດຍສານທີ່ຕົກຄ້າງ ຢູ່ຂ້າງ ໃນ ຕູ້ຣົດໄຟທີ່ປີ້ນຂວ້ຳນັ້ນອອກມາ ເຈົ້າໜ້າທີ່ ກ່າວວ່າສິ້ນສ່ວນຂອງ ລາງຣົດໄຟ ທີ່ຫັກ ໄດ້ ແທງເຂົ້າໄປ ໃນຕູ້ຣົດໄຟ ທີ່ມີເຄື່ອງປັບອາກາດເຮັດໃຫ້ຜູ້ໂດຍສານ ໄດ້ຮັບບາດເຈັບ ຕາໜ່າງ ຣົດໄຟ ທີ່ມີການໃຊ້ກັນຢ່າງຫລວງຫຼາຍຂອງອິນເດັຽ ເປັນຕາໜ່າງ ທີ່ໃຫຍ່ທີ່ສຸດ ອັນນຶ່ງໃນໂລກ ໂດຍມີຣົດໄຟໂດຍສານ 9ພັນຂະບວນ ຂົນສົ່ງຜູ້ຄົນໄປມາ 18 ລ້ານຄົນ ໃນແຕ່ລະມື້ ຣົດໄຟອິນເດັຽໄດ້ເກີດອຸບັດຕິເຫດ ປະມານ 3 ຮ້ອຍຄັ້ງ ໃນແຕ່ລະປີ ເຊີນຟັງຂ່່າວລາຍລະອຽດ ໂດຍຄລິກບ່ອນສຽງ